Pressemeddelelse

Magical Four Seasons: Blomsterflor i 150 dage

Det lyder mest af alt som et eventyr fra 1001 nat, men i virkeligheden er det den planteoplevelse, som forårsramte forbrugere er garanteret med den nye, superholdbare hortensia-serie, Magical Four Seasons, der indtager havecentre og blomsterbutikker lige nu

Magical Four Seasons er resultatet af et langvarigt forædlingsarbejde, der nu omsættes til virkelighed af Gartneriet Møllerhøj ved Odense. Ud over sin usædvanlig lange blomstringsperiode på 150 dage og blomster på alle stilke er planterne kendetegnet ved et fascinerende farveskift hen over sæsonen. 

Ingen magi for at lykkes
Thomas Larsen, der driver gartneriet sammen med sin kone, Mette Nørgård Larsen, har deltaget i hele produktudviklingsfasen og selv dannet sig et indtryk af de nye hortensia med de magiske egenskaber, og han deler gerne sine erfaringer,

-	Magical Four Seasons-hotensia trives bedst på en lys placering. Den tåler også direkte sollys, blot du husker at vande den oftere. Skulle den mangle vand i kortere tid, er det ingen katastrofe, for så snart den bliver fugtig, retter blomsterne sig ud igen.

-	Så man behøver hverken magiske hænder eller specielt grønne fingre for at få optimal glæde af sine hortensia,

siger Thomas Larsen med et smil.

Natur med et pift
Den nye serie byder på masser af muligheder for at skabe skønne stemningsuniverser rundt om i haven, og Mette Nørgård Larsen videregiver gerne inspiration til, hvordan du kan anvende dine Magical Four Seasons.

-	Arranger et lille tableau på en zink-bakke på havebordet, som du kan nyde, når du slapper af med en kop kaffe. Plant planterne i lerpotter, som fx her hvor hortensia er sat sammen med roset (Echeveria ) og stenurt,

siger Mette Nørgård Larsen og fortsætter,

-	En anden mulighed er at sætte en af de større planter i en smart potte og pynte den med naturgrene med farvestænk, der matcher blomstens farve.

-	Endelig kan du lade hortensia indgå i din krukkehave, hvor du arrangerer dem med andre planter i afstemte farver. Det giver hele haven et dejligt harmonisk udtryk, som du kan have glæde af i lang tid,

slutter Mette Nørgård Larsen.

Kom foråret i møde med måde
Så med udsigt til et dejlig langt og lunt forår er den nye hortensia med et farverepertoire fra sart hvid til kølig blå og over i en intens pink et nyt og forfriskende indslag i havens krukker og bede.

Magical Four Seasons kan købes hos havecentre fra uge 17.

For yderligere oplysninger kontakt:
Gartneriet Møllerhøj, att.: Mette Larsen på email: info@50008.dk. 
Læs mere om gartneriet og konceptet på www.50008.dk eller magicalfourseasons.com/en.